‘Pravin kan sy eie pensioen vir Eskom-skuld gee’ | Netwerk24
‘Pravin kan sy eie pensioen vir Eskom-skuld gee’
Deur Francois Williams 05 Februarie 2020 14:09
Die DA is nie beïndruk met Pravin Gordhan, minister van openbare ondernemings, se steun vir die voorstel deur Cosatu dat pensioengeld gebruik word om Eskom te red nie.
Pravin Gordhan, minister van openbare ondernemings. Foto: Getty Images
Hy behoort sy eie pensioen eerste aan te bied, as hy so tevrede is daarmee is om die aftreespaargeld van miljoene staatsdienswerkers op risiko te plaas om Eskom se skuld af te betaal, sê Geordin Hill-Lewis, DA-woordvoerder oor finansies, in ’n verklaring.
Hill-Lewis sê die voorstel van Cosatu is uiters onverantwoordelik.
Cosatu stel voor staatsdienswerkers se pensioengeld wat deur die Openbare Beleggingskorporasie (OBK) bestuur word, moet gebruik word om Eskom se skuldlas van R450 miljard te help verlig.
Die vakbond Solidariteit het verlede week gewaarsku hy sal hom tot die hof wend as so iets realiseer. Lees meer hier.
Hill-Lewis doen ’n beroep op die staatspensioenfonds (GEPF) om die voorstel onomwonde te verwerp.
Hy gaan ook vra dat die OBK en die GEPF so gou moontlik voor die parlement se staande komitee oor finansies verskyn om hul standpunt oor die voorstel duidelik te maak.
Volgens Hill-Lewis het hy Woensdag reeds aan die voorsitter van die komitee geskryf om so ’n vergadering aan te vra.
Meer oor: Cosatu | Eskom | Geordin Hill-Lewis | Pravin Gordhan | Pensioengeld | Staatsondernemings | Skuld | Pensioenfonds
De Ruyter: Ons weet niks van Mantashe se planne
Beurtkrag: Nou geen genade meer vir verkeer
SAL: Sakeredders wou WVF-geld hê
Staat se pensioenfonds koop duur grond